
PROME MINISTER 
Wever Fa Croes 


MINISTER PRESIDENT A REUNI CU PRESIDENTE Y 
DIRECTOR NOBO DI CORTE DI HUSTICIA DI ARUBA 


Diaranson 15 di februari, Prome Minister 
Evelyn Wever-Croes a reuni cu Presidente 
di Corte di Husticia sr. de Kort hunto cu e 
director nobo di Corte di Husticia sr. Luttge. 
E Corte di Husticia ta pa Aruba, Corsou y 
Sint Maarten y apesar cu e Presidente sr. 
de Kort ta resorta na Corsou, ta importante 
pa Aruba ta den contacto cu su persona 
regularmente. 


Sr. de Kort ta un Arubiano y ta ocupa e 
posicion importante di Presidente di Corte di 
Husticia y como tal Gobierno di Aruba tambe 
tin bon linea di comunicacion. Sr. Luttge cu 
ta e director nobo, awe a acompafia sr. de 
Kort durante e reunion pa asina cera conoci 
cu Prome Minister. Como director di Corte di Husticia, mescos 
cu e presidente, e tin di haber cu e Corte di Husticia di Aruba, 
Corsou y Sint Maarten. 


E retonan grandi cu Corte di Husticia ta enfrenta ta retonan 
cu gobierno actual tambe ta enfrenta y awe a delibera con 
por adapta y atende cu esakinan na e miho manera. Un tema 
hopi importante cu a bin dilanti ta trata e personal cualifica y 
riba e tema aki Minister President a expresa su alegria ora el 
a haya elogio di e trabou di e griffiernan y e personal di e corte 
di Aruba riba e echo cu nan ta hopi bon prepara y ta eherce un 
bon trabou. 


Prome Minister ta manda su palabranan di gratitud na e staff y 
personal di Corte di Husticia di Aruba y ta gradici nan pa nan 
trabou grandi, bunita y importante. “Cu orguyo mi a scucha e 
elogionan. Nos retonan na Aruba ta grandi, tin falta di personal, 
tin falta di profesionalnan cu a caba di studia den ramo di 
husticia, y tambe den gobierno falta huristanan. Ta trabounan 
cu nos tin cu haci conhunto pa logra haya nos yiunan di tera bek 
cu a bay studia den exterior. Un bon reunion. Nos relacion cu 
corte ta bon y nos lo mantene asina tambe”, Minister President 
a finalisa bisando. MN 

Prome Minister Evelyn Wever-Croes: 


APERTURA OFICIAL EDIFICIO STICHTING HUNTO 


Un di e prioridadnan di Gabinete Wever-Croes ta pa sigui traha na 
bienestar di 


Diahuebs 15 di februari a tuma luga e apertura oficial di e 
edificio di Stichting HUNTO na caya Appeldam den Dakota. 
Na e ocasion aki Prome Minister Evelyn Wever-Croes a hiba 
palabra felicitando v gradiciendo tur cu a haci esaki posibel. 
Na Aruba tin un problema di salud mental v adiccion cu ta 
cuminsa manifesta su mes va den muchanan relativamente 
jong v mester ataca esaki cu tempo. A cuminsa traha riba e 
problematica aki den pasado pero e pandemia a frena esaki y 
a haci'e pio. El a trece e salud mental riba otro nivel v e tempo 
ey a eleva esaki na nivel di crisis y a aloca fondo specialmente 
pa adresa esaki y awe por wak e resultado. 


Institutonan cu tawata traha banda di otro riba e tema di salud 
mental y adiccion, awe ta traha hunto bou di un capa, esaki di 
Stichting HUNTO. E edificio ta sumamente bunita y adecua, 
parti den dos: un parti pa adulto y un pa muchanan jong. Esaki 
ta haci cu adultonan y e muchanan jong no mester crusa otro. 
Na Stichting HUNTO e tratamentonan ta wordo duna mesora 
na adulto y mucha, y esaki ta algo cu Gobierno a boga p'e 
mescos pa e lista di espera bira menos y na un momento por 
wordo elimina por completo. 


salud mental 


Minister President a expresa di ta inmensamente orguyoso di 
esnan cu a construi e bunita edificio pero principalmente e ta 
orguyoso di e trahadornan cu ta traha duro y hunto pa atende 
e tema di adiccion y salud mental. Tambe e mandatario a sigui 
bisa di ta hopi orguyoso di ta lidera un gobierno cu a pone 
e proyecto aki como un prioridad y poniendo e ser humano 
central. Esaki ta inclui salud mental y adiccion cu ta temanan 
cu mester traha riba nan. 


Prome Minister, den su discurso na e ocasion aki, a tuma e 
oportunidad pa gradici Minister Glenbert Croes cu desde 
tempo di e crisisplan a cuminsa den e direccion aki pero 
lamentablemente a wordo frena pa e pandemia. Na e mesun 
momento, Prome Minister a manda palabranan di elogio na 
Minister Rocco Tjon cu a tuma e cartera over di asuntonan 
social y di salud mental na e momento ey y hunto cu su ekipo 
y cu hopi determinacion y vision a persevera y awe por celebra 
e apertura di e edificio aki. 


“Un pabien na tur esnan cu ta traha na Stichting HUNTO cu ta 
traha cu salud mental y pa bringa adiccion di nos muchanan y 
nos adultonan. Cu Dios bendiciona boso cu e trabou cu boso 
ta haci”, Prome Minister a expresa. EEEE 

Prome Minister Evelyn Wever-Croes: 
En conexion cu preparacion pa un presentacion pa e Vak Burgerschap 


STUDIANTENAN DI EPI A ENTREVISTA PROME 
MINISTER Y ALGUN OTRO MINISTER 


Diabierna mainta 16 di februari, Prome Minister Evelyn Wever- 
Croes y algun otro colega minister a ricibi algun studiante 
di Colegio EPI. Motibo di e bishita di e studiantenan hoben 
tawata pa haci un entrevista cu diferente minister en conexion 
cu preparacion pa un presentacion pa e vak Burgerschap. 


A bin varios pregunta dilanti principalmente riba e tereno di 
calamidad entre otro con ta prepara un comunidad ora tin un 
calamidad specialmente e parti di e comunicacion. Hunto cu 
e dirigentenen di Crisis Management Office (CMO) kendenan 
a atende via zoom, Gobierno a contesta e preguntanan y a 
brinda informacionnan necesario cu lo yuda e studiantenan cu 
nan estudio y presentacion pa e vak Burgerschap. 


Prome Minister a remarca cu tambe a refleha bek riba e 
temporada di e pandemia di Covid19, con bon Aruba tawata 
prepara p'e y esey a prueba cu structura di crisis di Aruba ta 
funciona bon. Despues di pandemia a sigui mehora diferente 
di e procesonan y awor ta miho prepara ainda pa cualkier 
calamidad. 


“Tawata hopi bunita pa mira e gran interes di e studiantenan y 
nos a ofrece nan nos cooperacion pa nan presentacion di otro 
siman y a desea nan hopi exito', Prome Minister a expresa. 

DIA INTERNACIONAL mi 
PA HENDE MUHE INCLUSION 
DI HENDE MUHE 


8 DI MAART, 2024 
8:00 AM - 12:00 PM 


RENAISSANCE CONVENTION 
CENTER 

MINISTER 


Mill Arendo 


COMMISSIE CORPORATE GOVERNANCE TA 
PRESENTA SU RAPORTAHE FINAL 


Commissie Corporate Governance a entrega su raportahe 
final na Minister di Integridad y Minister di Asuntonan General 
durante un reunion dia 15 di februari 2024. E raportahe final, cu 
ta obtenibel riba Publico.aw, no ta trata solamente di e trabounan 
cu e Comision a realisa durante e ultimo 2.5 afia, pero tambe 
ta duna recomendacion pa e siguiente pasonan pa e travecto 
di implementacion. E Comision a consisti di Sr. Jossv Lacle 
como presidente, sr. Fredis Refunjol. sr. mr. Arie Swaen V sra. 
dr. mr. Hellen van der Wal. E miembronan a wordo gradici pa 
e trabounan cu nan a ehecuta na un forma profesional. Aruba 
lo por conta e aña aki ainda cu un ley moderno di corporate 
governance, dirigi na gobierno y entidadnan den sector publico 
y semi-publico. 


Sr. Jossy Laclé a urgi pa priorisa e introduccion y implementacion 
die ley: ‘Aruba ta en espera di esakil', el a declara den e prologo 
di e raportahe. Minister Arends a confirma cu a base di conseho 
di e Comision, e lo instala un ‘Implementatieteam’ cu lo traha 
hunto cu sector (semi-)publico pa realisa e implementacion di 
e proposicion di ley y ehecucion di reglanan di good corporate 
governance. 


Commissie Corporate Governance a wordo instala na 2020 
pa traha un Raamwerk Corporate Governance, cu ta dirigi 
riba aumento di e nivel di good corporate governance di 
entidadnan semi-gubernamental na un forma duradero. E 


Siguiente paso pa Corporate Governance: Implementacion 


ji 

raamwerk ta inclui entre otro un ontwerp-Landsverordening 
Corporate Governance, dirigi na gobierno, yun Code Corporate 
Governance, dirigi na entidadnan semi-gubernamental. 


Implementacion di e raamwerk cu e Comision a desaroya 
lo tin un impacto substancial, no solamente pa entidadnan 
den sector semi-publico, pero tambe pa e gabinete mes. Cu 
implementacion di e ley y reglanan di corporate governance, 
Aruba lo kibra un tradicion bieu door di traha formalmente 
cu vacatura, profiel di funcion y rekisitonan specifico ora di 
nombra director y miembro di hunta di comisario. E Comision 
a tende repetidamente cu esaki lo ta un reto pa Aruba. Den e 
prologo di e raportahe, sr. Jossy Laclé ta remarca cu conseho 
di minister completo a bay di acuerdo cu puntonan di salida di 
good corporate governance y a aproba e vision y conseho di e 
Comision. ‘Pa e Comision, e commitment aki tawata un rekisito 
crucial pa por a avansa e trabounan na un forma serio,' segun 
sr. Laclé. ‘Awor ta necesario pa e Raamwerk realmente wordo 
implementa y pa tur esnan envolvi den corporate governance 
di entidadnan den sector publico y semi-publico — riba tur nivel 
—contribui na realisacion di e interesnan di e comunidad di 
Aruba na un forma eficiente, efectivo v eficas. Esev ta e meta 
final.” 


E raportahe final y mas documento ta obtenibel riba: 
Publico.aw MN 

CREATIVIDAD Y TALENTO DI NOS HENDENAN 
A HACI CELEBRACION DI CARNAVAL 70 UNO 
GRANDIOSO V EXPECTACULAR 


Pabien, Aruba a luci como un di Carnavalnan mas luhoso v sigur na mundo 


Diadominao ultimo e celebracion di fama 70 a vega su final 
cu un fabuloso parada di Carnaval v despues e kimamento di 
Rey Momo cu a laga su testament atras. E periodo di Carnaval 
di e afia aki tabata uno cortico pero nos carnavalistanan y 
nos pueblo a sa di disfruta lo maximo di e dushi temporada. 
Minister Xiomara Maduro di Cultura ta hopi orguyoso di e 
creatividad y talento di nos hendenan cu a haci cu Aruba su 
Carnaval 70 a resulta uno grandioso y expectacular. Nos por a 
disfruta di e musica varia cu a trece un ambiente fenomenal di 
alegria y tambe admira e diferente pieza- y disfrasnan bunita 
decora riba caminda cu luci y briya riba e ruta di carnaval. E 
mandatario ta hopi contento y ta gradici tur instancia y persona 
pa nan excelente trabao y cooperacion pa engrandece nos 
celebracion di Carnaval 70. Un gradicimento special ta bay 
na e organisacion SMAC, bou presidencia di Sr. Darren van 
Ommeren y su ekipo di boluntario cu a guia henter e celebracion 
di Carnaval 70. Palabranan di gratitud na tur Reina, Rey, Prins, 
Pancho den tur categoria y festival, grupo-, cantante-, musico- 
y participantenan pa nan dedicacion y esfuerso pa asina Aruba 
y mundo henter por a experencia un mahestuoso parada di 
Carnaval 70. 


Un danki na tur gruponan cu a organisa y participa den e 
grandioso paradanan: TOB, Infinity, Royal, Dushi, OPC, 
Colours, Champagne, Unity, Los Laga Bai y Empire. Como 
tambe na tur banda musical: Quality Brassband, Invaders 


Steelpan, Shine Music, Groovemaster, Nfusion, Delicious, 
NBO, Massive Brassband, Jeon, Oreo, Tsunami, YouthXtreme, 
Solo Banda Show, Buleria, Steelband Mariniers Kazerne 
Aruba, Musical Time, Dj's y tur compania di sonido. 


Danki grandi na tur cosedo, disefiador, decorador, estilista, 
welderdo, tecnico, chauffeur, hurado, boluntario y tur otro 
instancia y persona cu pa medio di nan trabao, esfuerso, 
tempo, dedicacion, creatividad y talento a haci nos parada uno 
exitoso, expectacular y grandioso. 


Un reconocemento special ta bay tur instancia y organisacion 
publico y priva cu a contribui pa nos fiesta cultural di mas grandi 
a bay den un forma bon organisa y sigur manera e.o. Cuerpo 
Policial, Koninklijke Marechaussee., DOW, IMSAN, Ambulance, 
CMO(BRA), HOH, EMS, Rode Kruis, Departamento di Cultura, 
Serlimar, DTI, DIP, Brandweer, Prensa, Quota Club y Famia 
Planea. 


Masha danki na cada un y tur, na e pueblo cu a para na banda, 
tur hunto a haci nos parada di Carnaval 70 luci pa Aruba y 
mundo henter por a gosa di un di e Carnavalnan mas luhoso y 
sigur na mundo. 


Danki t Pabien na un y tur pa kere den nos pais y su hendenan, 
na e patrosinadornan oficial di Carnaval manera Setar, Ban 
Serio Aruba, Guardian Group, Aruba Airport Authority, CMB, 
Balashi, Banana Boat Aruba, Garage Centraal Aruba, Elmar 
NV, EZ Air, CATC y Gobierno di Aruba. Danki tambe na tur 
otro patrosinadornan cu a contribui cu gruponan pa asina 
engrandece nos carnaval. 


Aruba un biaha mas a biba su cultura, su Carnaval, cu ta e 
exposicion cultural mas grandi, bunita y yen di ambiente pa 
tur participante, nos pueblo y bishitantenan por a gosa y 
experencia. Nos historia ta keda recuerdo y experencia unico 
di Carnaval 70. Nos lo topa bek den 2025 cu un otro temporada 
di Carnaval, nos celebracion di Carnaval 71. 


Aruba Masha Danki y Pabien! 

MINISTER 


E Leids Universitair Medisch Centrum 
(LUMC) y Ministerio di Salud Publico tin 
intencion pa traha hunto y asina prepara un 
acuerdo (MOU) pa formalisa e colaboracion 
aki. 


E MOU tin como meta pa amplia e 
oportunidadnandientrenamento, intercambia 
conocemento y pa formalisa e entrenamento 
continuo di Aruba su profesionalnan di 
cuido. Tambe lo tin como meta reforsa e 
servicio di cuido di salud riba nos isla. Esaki 
ta inclui entre otro e ofrecemento di luganan 
di entrenamento riba nivelnan mas halto pa 
nos spesialistanan y explora posibilidadnan 
pa estudionan di medicina na studiantenan 
Arubiano. Tambe investiga posibilidadnan 
pa colaboracion riba e tereno di capacidad 
di personal y cuido compleho. 


E iniciativa aki ta danki na e Zorgakkoord cu 
a keda firma na Juli 2023. Implementacion 
y evaluacion di e colaboracion aki lo wordo 
ehecuta dor di un “taskforce”, caminda tur 
partidonan lo ta envolvi. 


E colaboracion aki entre LUMC y Pais Aruba 
lo trece beneficionan considerabel pa tur 
dos partidonan y ta contribui na un desaroyo 
continuo di cuido di salud di calidad pa e 
pueblo di Aruba. 


Minister Dangui Oduber y LUMC ta ancioso 
pa reforsa e colaboracion y logra metanan 
cu nos tin en comun. mm 

MINISTER 

Diahuebs atardi, nos a marca un paso significativo den e 
trabounan continuo pa un enfoke mas compasivo, inclusivo y 
efectivo pa cu cuido di salud mental aki na Aruba. Asina Minister 
di Husticia y Asuntonan Social sr. Rocco Tjon a duna di conoce, 
durante e inauguracion di e edificio di Stichting HUNTO, cual 
ta un simbolo di speransa y inovacion pa nos isla. 


Pa hopi aña e desafionan di salud mental a domina 
grandemente den nos comunidad, hopi biaha man den man 
cu silencio, stigma y escasez di recursonan. E apertura di 
Stichting HUNTO no solamente ta simbolisa e integracion 
fisico di locual ta psikiatria y tratamento di adiccion bou di un 
solo dak, pero tambe ta muestra di nos compromiso colectivo 
pa kibra e bareranan existente pa cu esakinan. E iniciativa 
aki, cual ta alinea cu e maneho di Ministerio di Husticia y 
Asuntonan Social, pa mehora accesibilidad pa servicionan di 
salud mental, ta yuda tambe pa trata e listanan largo di espera 
cu tin, sigurando cu e yudansa ta disponibel pa esanan den 
necesidad na momento cu mas nan tin mester di esaki. 

Cu e inauguracion di Stichgint HUNTO, nos ta para keto pa 
reconoce e lucha cu esnan cu ta enfrentando problemanan di 
salud mental v adiccion ta pasando aden. Nos ta reconoce e 
curashi inmenso cu € ta tuma pa busca ayudo y e resiliencia 
pa supera e desafionan aki. Stichting HUNTO ta para como un 
testimonio cu salud mental ta un parti integral di salud general 
y cu merece e mesun atencion, cuido y recursonan manera 
cualkier otro aspecto di nos bienestar. 


E inauguracion di e edificio di Stichting HUNTO no ta solamente 
e culminacion di e provecto aki, pero un principio - un capitulo 
nobo - aki na Aruba pa un futuro unda cu cuido di salud mental 
ta accesibel, inclusivo v efectivo pa un v tur. Laga esaki ta 
un vamada pa accion, pa cada un di nos, pa sigui boga pa 
concientisacion di salud mental, pa sostene esnan rond di nos 
den nan momento di necesidad y pa contribui na un comunidad 
unda cu ningun hende ta keda atras pa motibo di problemanan 
di salud mental of di adiccion. Hunto nos a pone e prome piedra 
pa cambio, pero ta door di nos esfuersonan colectivo e vision 
aki lo por wordo completamente realisa. 


Por ultimo, e Mandatario a extende palabranna di gradicimento 
na tur esnan involucra den haci Stichting HUNTO un realidad. 
For di profesionalnan dedica di FMAA v SPD cu a acepta pa 
uni bou di un solo dak, te na e beleidsmedewerkers v esnan 
den nos comunidad cu a apova e causa aki. Boso trabou 
incansabel, compromiso y dedicacion ta e fundeshi riba cual e 
iniciativa aki ta para. 


Finalmente, laga nos recorda cu e salud di nos comunidad no ta 
wordo midi solamente pa e bienestar fisico di su miembronan, 
pero tambe pa e forsa di su sosten pa esnan cu ta enfrentando 
desafionan di salud mental v adiccion. Stichting HUNTO ta 
un bon ehempel di locual nos por logra hunto v nos tin pleno 
confiansa cu su impacto lo wordo sinti pa e generacionnan cu 
ta bin. 


Laga nos sigui for di aki cu e compromiso pa sigui sostene, 
eleva, v cuida cada miembro di nos comunidad, sigurando cu e 
portanan di Stichting HUNTO no ta djis un entrada di un edificio 
mas, pero un portal pa un futuro mas saludabel v prospero pa 
un v tur. 

MINISTER 


Eady Cros 


MINISTER ENDY CROES TA FELICITA S.V. DAKOTA 
CU BAUTISMO DI NAN UNIFORM NOBO 


x N 


Diahuebs ultimo, den un esfera ameno na Centro di Bario 
Dakota a tuma luga bautismo di uniform nobo di ekipo di 
Dakota. Minister Endy Croes a pasa pa saluda y felicita ekipo 
di Dakota cu nan uniformnan nobo di Division di Honor pa e 
temporada 2023 -2024 di playoff di futbol. Minister Endy Croes 
ta gradici e patrocinadonan cu ta sostene e deporte di futbol y 
ekipo di Dakota. Mandatario di Deporte a indica cu el lo sigui 
aporta pa yuda deporte den su totalidad. 


Sr. Carl Michael Bikker a indica cu Centro di Bario Dakota y e 
organisacion di futbol a reconoce y gradici e patrocinadonan pa 
nan gran aporte, paso pa mantene un organisacion firme bo tin 
mester di yudansa. Danki na e patrocinadonan a logra cumpra 
uniform y material pa e muchanan por train. Ademas di esaki, 
a comparti e vision y plan di Dakota. Tambe, Sr. Bikker den 
nomber di directiva di Centro di Bario Dakota a gradici Minister 
Endy Croes pa su apoyo y pa aporta na nan organisacion. Sr. 
Bikker a enfatisa cu semper cu Centro di Bario Dakota acerca 
e mandatario de Deporte pa un yudansa, nunca el a duda y 
semper a yuda. Alabes, Sr. Bikker ta gradici Minister Endy 
Croes pa su empuhe pa yuda Centro di Bario Dakota. Pronto 
lo inaugura un di e canchanan di basketball di mas bunita di 
Aruba. 


Por ultimo, Minister Endy Croes ta desea e ekipo di Dakota 
hopi exito den e playoff di futbol cu ta inicia e weekend aki. Cu 
deseo, dedicacion, determinacion y disciplina ta logra. Exito! 

Diahuebs 15 di Februari ta un dia grandi pa Aruba. Minister 
Glenbert Croes a indica cu desde inicio di gobernacion, 
Gabinete Wever-Croes ta hibando un maneho pro activo pa 
baha prijs di awa v coriente pa e pueblo di Aruba. Un di e 
manehonan cu a bin ta activando v gestionando, ta pa por tin 
diferente oportunidad v alternativa di suministro di combustibel. 
Aruba ta den e proceso di transicion pa gas natural. Mientras 
tanto, mester cumpra "heavy fuel oil" cu ta cumpli cu e 
specificacionnan cu WEB ta exigi, pero di paisnan cu ta ofrece 
mas barata, cu e meta pa baha e prijs di awa y coriente. 


a A 


Minister Croes a expresa di ta sumamente contento y orguyoso 
cu riba un dia manera 15 di Februari 2024, Gobierno ta logra 
pa e prome barco di "heavy fuel oil" di Venezuela yega Aruba. 
Cu esaki Gobierno por cuminsa e era, pa logra baha e tarifa 
di awa y coriente, manera a wordo priminti na e pueblo di 
Aruba. Esaki sigur ta habri e caminda pa crea e oportunidad 
pa Gobierno por cumpli cu e promesa aki. 


Un di e prioridadnan di Gabinete Wever-Croes ta pa combati 
costo di bida. Y bahando e tarifa di awa y coriente, ta 
fundamental. Unabes cu logra baha etarifa aki, e nolo solamente 
afecta positivamente cada hogar, sino tambe cada compania, 
reduciendo asina e gastonan di e compania. Cu menos gasto 
operacional, e companianan lo por cuminsa reduci prijsnan di 


15 DI FEBRUARI TA UN DIA GRANDI 

producto y servicio pa e clientenan, afectando asina e costa di 
bida positivamente. 


“Combati costo di bida, kiermeen combati pobresa, combati 
costo di bida, kiermeen logra progreso, y esaki pami, como 
Minister di Energia, y formando parti di Gabinete Wever-Croes 
Il, ta e prioridad di mas grandi. Mi ta sumamente contento y 
orguvoso di mira cu e trabou cu nos a bin ta eherciendo tin 
su frutonan. Nos ta impulsando Aruba den un era nobo pa 
bienestar v na interes di nos Pueblo.” 


E empefio cu Gobierno a bin ta desplegando, pa busca otro 
alternativanan, riba 15 di februari 2024 a duna su fruto cu e 
entrada di e barco transportando e prome carga di HFO na prijs 
mas barata. Minister Croes a expresa su gratitud na FMSA, 
TDEA, Harttree v PDVSA pa a coopera pa haci e logro aki na 
bienestar y interes di nos Pueblo. mm 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


